CELEX: E2020C0156
Language: lt
Date: 1608076800000
Title: ELPA priežiūros institucijos sprendimas Nr. 156/20/COL 2020 m. gruodžio 16 d. kuriuo priimamos tam tikrų valstybės pagalbos priemonių, susijusių su šiltnamio efektą sukeliančių dujų apyvartinių taršos leidimų prekybos sistema po 2021 m., gairės [2021/604]

2021 4 15   
               
               
                  LT
               
               
                  Europos Sąjungos oficialusis leidinys
               
               
                  L 130/1
               
            
         ELPA PRIEŽIŪROS INSTITUCIJOS SPRENDIMAS Nr. 156/20/COL
         2020 m. gruodžio 16 d.
         kuriuo priimamos tam tikrų valstybės pagalbos priemonių, susijusių su šiltnamio efektą sukeliančių dujų apyvartinių taršos leidimų prekybos sistema po 2021 m., gairės [2021/604]
         ELPA priežiūros institucija,
         ATSIŽVELGDAMA į:
         Europos ekonominės erdvės susitarimą (toliau – EEE susitarimas), ypač į jo 61–63 straipsnius ir 26 protokolą,
         ELPA valstybių susitarimą dėl Priežiūros institucijos ir Teisingumo Teismo įsteigimo (toliau – Susitarimas dėl Priežiūros institucijos ir Teismo), ypač į jo 24 straipsnį ir 5 straipsnio 2 dalies b punktą,
         KADANGI:
         pagal Susitarimo dėl Priežiūros institucijos ir Teismo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos;
         pagal Susitarimo dėl Priežiūros institucijos ir Teismo 5 straipsnio 2 dalies b punktą ELPA priežiūros institucija skelbia pranešimus arba gaires dėl EEE susitarime reglamentuojamų klausimų, jei tai aiškiai numatyta tame susitarime arba Susitarime dėl Priežiūros institucijos ir Teismo arba jei ELPA priežiūros institucija mano, kad to reikia;
         ELPA priežiūros institucijos paskelbtos valstybės pagalbos priemonių, susijusių su šiltnamio efektą sukeliančių dujų apyvartinių taršos leidimų prekybos sistema po 2012 m., gairės taikomos iki 2020 m. gruodžio 31 d. (1);
         2020 m. rugsėjo 21 d. Europos Komisija (toliau – Komisija) priėmė tam tikrų valstybės pagalbos priemonių, susijusių su šiltnamio efektą sukeliančių dujų apyvartinių taršos leidimų prekybos sistema po 2021 m., gaires (toliau – Gairės) (2). Gairėse nustatytos sąlygos, kuriomis Europos Parlamento ir Tarybos direktyvos 2003/87/EB (3) 10a straipsnio 6 dalyje ir 10b straipsnyje numatytos konkrečios pagalbos priemonės gali būti pripažintos suderinamomis;
         šios gairės svarbios ir Europos ekonominei erdvei;
         laikantis EEE susitarimo 1 straipsnyje nustatyto vientisumo tikslo, reikia užtikrinti, kad EEE valstybės pagalbos taisyklės būtų vienodai taikomos visoje EEE;
         šiuo metu taikomas ELPA priežiūros institucijos gaires tikslinga pakeisti naujomis gairėmis dėl tam tikrų valstybės pagalbos priemonių, susijusių su šiltnamio efektą sukeliančių dujų apyvartinių taršos leidimų prekybos sistema po 2021 m., kurios atitiktų Komisijos gaires (4);
         pagal EEE susitarimo XV priedo skyriaus „BENDROSIOS NUOSTATOS“ II dalį ELPA priežiūros institucija, pasikonsultavusi su Komisija, turi priimti aktus, atitinkančius Europos Komisijos priimtus aktus,
         PASIKONSULTAVUSI su Komisija,
         PASIKONSULTAVUSI su ELPA valstybėmis,
         PRIĖMĖ ŠĮ SPRENDIMĄ:
         
            1 straipsnis
            ELPA priežiūros institucija nustato naujas tam tikrų valstybės pagalbos priemonių, susijusių su šiltnamio efektą sukeliančių dujų apyvartinių taršos leidimų prekybos sistema po 2021 m., gaires. Naujosios gairės pridedamos prie šio sprendimo ir yra neatskiriama jo dalis.
         
         
            2 straipsnis
            Šio sprendimo tekstas autentiškas tik anglų kalba.
         
         
            Sprendimas priimtas 2020 m. gruodžio 16 d. Briuselyje.
            
               ELPA priežiūros institucijos vardu
            
            
               Bente ANGELL-HANSEN
               
                  Pirmininkė
               
               
                  Atsakinga kolegijos narė
               
            
            
               Frank J. BÜCHEL
               
                  Kolegijos narys
               
            
            
               Högni KRISTJÁNSSON
               
                  Kolegijos narys
               
            
            
               Carsten ZATSCHLER
               
                  Už teisinius ir vykdomuosius reikalus atsakingas direktorius,
               
               
                  kontrasignuojantis sprendimą
               
            
         
         
            (1)  OL L 296, 2013 11 7, p. 25.
         
            (2)  OL C 317, 2020 9 25, p. 5.
         
            (3)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje ir iš dalies keičianti Tarybos direktyvą 96/61/EB (OL L 275, 2003 10 25, p. 32). EEE jungtinio komiteto sprendimu Nr. 146/2007 (OL L 100, 2008 4 10, p. 92 ir EEE priedas Nr. 19, 2008 4 10, p. 90) direktyva į EEE susitarimą įtraukta XX priedo 21 punkto a papunkčio I dalyje.
         
            (4)  Dokumento Nr. 1166905